2023 8 2
LT
Europos Sąjungos oficialusis leidinys
C 273/13
— žemyninis, kuriam būdingos kartais net derlių sunaikinančios šalnos ir vynuogėms nokti palankus saulėtumas vasarą.
Žmogiškieji veiksniai „Eau-de-vie de vin de la Marne / Fine champenoise“ tradiciškai gaminamas iš vynų, žymimų SKVN „Champagne“, daugiausia iš trijų Šampanės regione auginamų veislių vynuogių: „Chardonnay“, „Pinot noir“ ir „Meunier“.
Dėl vietovės dirvožemio ir klimato sąlygų bei vietinės derliaus nuėmimo praktikos, vynuogių išspaudimo ir vyno gamybos metodų, pritaikytų putojančiam vynui gaminti, vynai pasižymi daugybe skirtingų aromatų – tai lemia vynuogių veislių įvairovė, taip pat tam tikru rūgštumu ir palyginti nedidele alkoholio koncentracija, leidžiančia pasiekti didelę aromatų koncentraciją.
Distiliavimui naudojami vynai paimami įvairiais SKVN „Champagne“ žymimų vynų gamybos etapais, būtent išspaudžiant vynuoges, atliekant kokybinę bazinių vynų atranką, nupilant nuosėdas.
Jiems būdingos įvairios savybės, lemiančios „Eau-de-vie de vin de la Marne / Fine champenoise“ aromato originalumą.
Distiliavimą atlieka pačiuose vynuogynuose su stacionariu distiliatoriumi dirbantys spirito varytojai, kurie spiritą distiliuoja, brandina ir parduoda patys ar tarpininkaujant Šampanės vynuogių augintojams ar prekybininkams, arba keliaujantys spirito varytojai, kurie su vynuogių augintojais dirba pagal sutartis.
Priežastinis ryšys „Eau-de-vie de vin de la Marne / Fine champenoise“ pagrindines savybes lemia šio vyno spirito žaliava – vynas, žymimas SKVN „Champagne“.
„Eau-de-vie de vin de la Marne / Fine champenoise“ ryšys su geografine vietove grindžiamas toliau nurodomais veiksniais.
Ypatinga Šampanėje užauginamų vynuogių kokybė Šampanės vynuogyno originalumą lemia šiaurinė jo padėtis.
Dėl geografinės vietovės dirvožemio ir klimato sąlygų susiformavo labai savitas vynuogynų auginimo būdas, kurį atspindi pasirenkamos vynuogių veislės.
Trys pagrindinės vyninių vynuogių veislės yra „Chardonnay B“ (29 proc. vynuogyno), „Pinot noir N“ (38 proc. vynuogyno) ir „Meunier N“ (32 proc. vynuogyno).
Šioms vynuogių veislėms sąveikaujant su vietovės sąlygomis išgaunama žaliava, kuriai būdinga gera rūgštumo ir potencinės alkoholio koncentracijos pusiausvyra bei mažas alkoholio kiekis.
Šios savybės, visų pirma alkoholio kiekis, yra palankios vyno spiritui gaminti: išgaunama alkoholio koncentracija yra mažesnė, bet pagaminamas vyno spiritas pasižymi labiau koncentruotais aromatais.
Skirtingos vynuogių veislės suteikia aromatams dar didesnę įvairovę.
Pagal putojančio vyno gamybos metodus pagamintų vynų panaudojimas.
Vietinės vynuogių skynimo ir spaudimo bei vyno gamybos praktikos susijusios tik su putojančio vyno gamyba.
„Eaude-vie de vin de la Marne / Fine champenoise“ gamyboje naudojami vynai nuo SKVN „Champagne“ žymimų vynų atskiriami įvairiais proceso etapais, būtent išspaudžiant vynuoges, atliekant kokybinę bazinių vynų atranką, nupilant nuosėdas.
Jiems būdingos įvairios savybės, lemiančios „Eau-de-vie de vin de la Marne / Fine champenoise“ aromato originalumą.
Dėl spirito varytojų ir rūsių savininkų įgūdžių „Eau-de-vie de vin de la Marne / Fine champenoise“ visiškai atskleidžia šios žaliavos nulemtus kompleksiškus aromatus: ką tik distiliuotame spirite aiškiai juntami gėlių, šiek tiek vynu atsiduodantys, baltą minkštimą turinčių vaisių (obuolių, kriaušių) pokvapiai, o brandintas „Eau-de-vie de vin de la Marne“ / „Fine champenoise“ spiritas įvairiais brandinimo etapais įgyja medienos, vanilės, skrudintos duonos, šviesaus tabako pokvapius.
Nuoroda į produkto specifikaciją https://info.agriculture.gouv.fr/gedei/site/bo-agri/document_administratif-d643c5db-b3a5-4e76-a2de-ce06bec6bea5